EkBass/fiwiki-20250220-pages-articles huggingface dataset:
Lene Rantala

Lene Rantala (s. 10. elokuuta 1968 Kööpenhamina) on tanskalainen käsipalloilija ja kaksinkertainen olympiavoittaja. Hän on pelipaikaltaan maalivahti. Rantalan isä on suomalainen.https://sut.azurewebsites.net/sm2001/kysymykset.htmlhttps://sut.azurewebsites.net/sm2001/vastaukset.htmlhttp://www.mtv3.fi/olympialaiset/lajiesittelyt.shtml/kasipallo?655700 Rantala on voittanut urallaan kaksi olympiakultaa, Atlantasta 1996 ja Sydneystä neljä vuotta myöhemmin. Olympiamenestyksen lisäksi Rantalalla on pitkältä uraltaan MM-kultaa (1997), -hopeaa (1993) ja -pronssia (1995) sekä kolme Euroopan-mestaruutta (1994, 1996, 2002) ja yksi EM-hopea (1998). == Lähteet == == Aiheesta muualla == * Profiili Larvik HK -joukkueen sivustolla * Profiili Sports Reference LLC. Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1968 syntyneet Luokka:Elävät henkilöt
Saturnustyttö

Saturnustyttö, oikealta nimeltään Imra Ardeen () on DC Comicsin sarjakuvahahmo ja supersankari, jonka loivat Otto Binder ja Al Plastino. Hahmo teki ensiesiintymisensä Adventure Comics -lehden numerossa 247, vuonna 1958.Saturn Girl (comic book character) Comic Vine Viitattu 12.7.2009 Saturnustyttö on yksi Avaruussankarien legioonan alkuperäisistä perustajajäsenistä yhdessä Salamapojan ja Kosmospojan kanssa. Hän on kotoisin Titanista, joka on Saturnuksen suurin kuu. Saturnustytön erikoisvoima on telepatia, jonka avulla hän kykenee muun muassa lukemaan ihmisten ajatuksia ja siirtämään esineitä ajatuksen voimalla. ==Muissa medioissa== ===Animaatiossa=== *Saturnustyttö vieraili vuonna 1998 Teräsmiehen jaksossa "New Kids In Town". Hahmon äänenä toimi Melissa Joan Hart. *Vuonna 2006 hahmo teki toisen esiintymisensä animaatiossa, Justice League Unlimitedin jaksossa "Far From Home", jossa hahmolla oli tällä kertaa mykkä rooli. *Saturnustyttö esiintyi yhtenä päähahmona Legion of Super Heroes animaatiosarjassa, jossa se oli sarjakuvan tavoin Avaruussankarien perustajajäsen. Myös hahmon ulkonäkö muistutti alkuperäistä hahmoa ja se oli piirretty hivenen avaruusolennon oloiseksi. Hahmon äänenä toimi Kari Wahlgren.LEGION OF SUPER HEROES' KARI WAHLGREN Comics Continuum 8.8.2006 Viitattu 12.7.2009 *Saturnustyttö esiintyi Young Justice animaatiosarjassa, jossa häntä ääninäytteli Kari Wahlgren. ===Televisiossa=== Saturnustyttö teki Cosmic Boyn ja Salamapojan ohella vierasesiintymisen vuonna 2009 Smallvillen kahdeksannella tuotantokaudella jaksossa "Legion". Hahmoa näytteli Alexz Johnson.Saturn Girl (Character) IMDb Viitattu 12.7.2009 Jaksossa hahmo tunnetaan pelkästään nimellä Imraa, joka saapui Cosmic Boyn ja Salamapojan kanssa auttamaan Clark Kentiä Persuaderin hyökätessä sankarin kimppuun. Kolmikko lopulta joutui estämään Brainiaciä tuhoamasta Maata, joka oli ottanut Chloe Sullivanin kehon hallintaansa toteuttaakseen suunnitelmansa. Saturnustyttö esiintyi Supergirl sarjan kolmannella kaudella, jossa häntä esitti Amy Jackson. ===Elokuvassa=== *Saturnustyttö esiintyi animaatioelokuvassa Lego DC Comics Super Heroes: Justice League – Cosmic Clash, jossa häntä ääninäytteli Kari Wahlgren. *Saturnustyttö esiintyi animaatioelokuvassa Justice League vs. the Fatal Five, jossa häntä ääninäytteli Tara Strong. ==Videopeleissä== *Saturnustyttö esiintyy pelissä DC Universe Online jaksossa "Long Live the Legion", jossa hän toimii sekä sankarina, että pahiksena ollessaan Emerald Empressin mielenhallinnan alaisuudessa. *Saturnustyttö esiintyi Injustice 2 -pelissä Brainiacin lopetuksessa. ==Hahmoa näytelleet== Vuodet Näyttelijät Sarjat Elokuvat Konsolipelit 1998 Melissa Joan Hart Teräsmies 2006–2008 Kari Wahlgren Legion of Super Heroes 2009 Alexz Johnson Smallville 2021–2022 Kari Wahlgren Young Justice: Phantoms ==Lähteet== Luokka:DC-universumin supersankarit Luokka:DC- universumin avaruusolennot
Kariniemi (Lappeenranta)

Kariniemi on Lappeenrannan kaupunginosa, joka sijaitsee Voisalmensaaressa Voisalmen ja Kivisalmen kaakkoispuolella. Kariniemi on rakennettu pääosin 1980- ja 1990-luvuilla. Keskustaan on matkaa kolme kilometriä. Kariniemessä on eniten omakotitaloja, mutta alueella on myös kerrostaloja ja rivitaloja. Monet kerrostaloista ovat vuokrataloja. Alue on vehreää ja luonnonläheistä Saimaan välittömässä läheisyydessä. Alueelle on julkiset liikenneyhteydet linja- autolla. Lähimmät palvelut sijaitsevat Voisalmessa noin kilometrin päässä Kariniemestä. == Lähteet == Luokka:Lappeenrannan kaupunginosat
Kaş

Kaş on satamakaupunki Välimeren rannalla Antalyan maakunnassa Turkissa. Kaupungista on matkaa Antalyaan noin 200 kilometriä. Asukkaita kaupungissa on noin 8 000. Kaupunki perustettiin antiikin Lyykiaan, ja lyykian kielellä se tunnettiin nimellä Habesos. Myöhemmin kreikkalaiset nimittivät kaupunkia nimellä Andiphellos. Aikaisemmin kaupunki oli pieni kalastajakylä, mutta nykyisin siellä on massaturismia. Kaupungin nähtävyyksiä ovat esimerkiksi vanha kaupunginmuuri, hautakammiot ja hellenistiseltä ajalta peräisin oleva amfiteatteri. Läheltä Kaşia löydettiin vuonna 1982 myöhäispronssikautinen laivanhylky. Hylyllä on suoritettu vuosina 1984–1994 kaivauksia. Muutaman kilometrin päässä Kaşista merellepäin sijaitsee Kreikalle kuuluva pieni Kastelórizon () saari, jonne pääsee laivalla Kaşista. Kaşin ystävyyskaupunki on ollut 13. heinäkuuta 2002 lähtien Brühl Saksassa. == Lähteet == == Aiheesta muualla == *Kaupungin kotisivut Luokka:Antalyan maakunnan piirikunnat Luokka:Turkin kaupungit
Live Licks

Live Licks on The Rolling Stonesin marraskuussa 2004 julkaistu livealbumi. Materiaali on kerätty vuosien 2002-03 Forty Licks -kiertueelta. Albumi sisältää kaksi duettoa. Sheryl Crow laulaa kappaleessa "Honky Tonk Women" ja Solomon Burke omassa kappaleessaan "Everybody Needs Somebody to Love", jonka Rolling Stones esitti albumilla The Rolling Stones No. 2 vuonna 1965. ==Kappaleet== *Kaikki kappaleet kirjoittaneet Mick Jagger ja Keith Richards, ellei toisin mainita. ===CD 1=== # # # # # # # # # # # ===CD 2=== # # # # # # # # # # # # Japanin painoksen bonuskappale: # * ==Kokoonpano== ===The Rolling Stones=== *Mick Jagger - laulu *Keith Richards - kitara *Charlie Watts - rummut *Ron Wood - kitara ===Vierailijat=== *Solomon Burke - duetto kappaleessa "Everybody Needs Somebody to Love" *Sheryl Crow - duetto kappaleessa "Honky Tonk Women" *Darryl Jones - bassokitara ==Lähteet== Luokka:Vuoden 2004 konserttitallenteet Luokka:The Rolling Stonesin konserttitallenteet
Prypjatski

Prypjatski eli Pripetin kansallispuisto (, ) on Valko-Venäjän eteläosissa Homelin alueella sijaitseva kansallispuisto. Kansallispuisto kuuluu Mustaanmereen laskevan Dneprin ja sen suurimman sivuhaaran Pripetin () valuma- alueeseen. Minskistä on puistoon maanteitse noin 250 kilometriä. Kansallispuisto perustettiin vuonna 1996 aiemman, 1969 muodostetun vesistönsuojelualueen perustalle. Puiston pinta-ala on nykyään runsas 850 neliökilometriä. Tämä sijoittuu Homelin alueen Žytkavitšyn, Petrykaun ja Leltšytsyn piirien alueille ja enimmäkseen Pripetin jokilaaksoon pääuoman eteläpuolella. Luonnoltaan rikas kansallispuisto on osa Ramsarin sopimukseen kuuluvaa kansainvälistä kosteikkosuojelualuetta, johon liittyy myös Ukrainan puolella saman joen varrella oleva kansallispuisto. Pripetin pohjoisrannalla sijaitsevassa Petrykaun piirin Ljaskovitšin () kylässä on kansallispuiston opastus- ja majoituskeskus. Kansallispuiston hallintokeskus ja puistoa esittelevä luontomuseo on Turaun historiallisessa kaupungissa. == Lähteet == == Aiheesta muualla == *Kansallispuiston kotisivut (npp.by) *Wikimapian karttalinkki kansallispuistosta: sijainti Turaun kaakkoispuolella ja puiston kattama alue *Erään matkatoimiston yhteenvetokappale kansallispuistosta *Kuva moottoriveneiden vuokrauspisteestä Luokka:Valko-Venäjän kansallispuistot Luokka:Valko-Venäjän Ramsar-alueet Luokka:Homelin alue
Radiosaari

Radiosaari on saari Suvisaaristossa. Hella Wuolijoki hankki sen pääjohtajakaudellaan Yleisradion henkilöstön virkistyspaikaksi. ==Lähteet== Luokka:Espoon saaret Luokka:Suvisaaristo
Kalkan

Kalkan () on lomakeskus ja kalastajakylä Välimeren rannalla Antalyan maakunnassa Turkissa. Kalkan on osa Kaşin kaupunkia. Kalkanin pääelinkeino on matkailu. Alueella tuotetaan nykyisin myös muun muassa oliiviöljyä. == Historia == left|220px|thumb|Kalkanin satama. Kalkan oli aikoinaan ainoa satama Fethiyen ja Kaşin välillä, joka saattoi tarjota laivoille turvaa myrskyjen aikana. 1800-luvun aikana Kalkanista kehittyi ehkä Antalyaa ja Fethiyeäkin merkittävämpi satama. Kalkanin satamasta on lastattu laivoihin muun muassa viljaa, seesaminsiemeniä, puutavaraa, hiiltä, viinirypäleitä, oliiviöljyä, viiniä, silkkiä ja puuvillaa. Kalkan tunnettiin aikoinaan kreikkalaisella nimellä Kalamaki, sillä 150–200 vuotta sitten paikkakunnalla oli sekä turkkilaista että kreikkalaista alkuperää olevia asukkaita. Kalkan oli kasvanut 1900-luvun alkuun mennessä melko suurikokoiseksi kyläksi. Samoihin aikoihin kylässä oli räätäleitä, kultaseppä, suutari sekä monia ravintoloita. Myös oma tullitalo perustettiin kylään vuonna 1915. Kreikka ja Turkki suorittivat vuonna 1923 väestönvaihdon, jonka vuoksi Kalkanin kreikkalaisperäinen väestö joutui muuttamaan Kreikan puolelle. Suurin osa muutti pääkaupunki Ateenan lähelle, mutta osa muutti myös läheiselle Kastelórizon saarelle (). Vuonna 1928 Kalkanissa järjestettiin ensimmäiset paikallisvaalit. Kalkanin nykyinen peruskoulu perustettiin vuonna 1937. Turkin tieverkostoa parannettiin 1950-luvulla, mikä oli yksi syy Kalkanin kaupankäynnin heikkenemiseen. Tämä sai kalkanilaiset muuttamaan suurempiin kaupunkeihin työn perässä, sillä merenkulku oli kuihtunut. Matkailu Kalkanissa alkoi kehittyä 1960-luvulla. == Lähteet == Luokka:Turkin kylät Luokka:Antalyan maakunta
Pentala

Pentala on saari Espoon Suvisaaristossa. Saaren pinta-ala on 130 hehtaaria, ja se on pääosin luonnonsuojelualuetta. Pentalassa on useita kymmeniä kesämökkejä sekä luonnontilainen Diksandin hiekkaranta. Pentalassa on aikanaan ollut muutaman kymmenen asukkaan saaristolaiskylä, joka entisöitiin 2010-luvulla museoalueeksi. Saarella ei enää ole ympärivuotista asutusta. == Maantiede == Pentala sijaitsee lounaisessa Espoossa Espoonlahden merialueen eteläosassa aivan Kirkkonummen rajan tuntumassa. Pentalan eteläpuolella sijaitsevat Stora Herrö ja Lilla Herrö. Pentalaa ja Herrön saaria erottaa kapea merialue, jolla sijaitsee muun muassa Minnesholmen ja Halsholmen. Salmi Kuggsund erottaa Pentalan Lilla Pentalan saaresta. Espoon ja Kirkkonummen raja kulkee Pentalan länsipuolitse Pentalasundetin salmea pitkin. Salmen eteläpuolella on Brudholmenin huvilasaari. Pentalasundetin länsipuolella on Medvastön saari. Pentalan sisäosassa on erämaata muistuttavaa metsää, saaren rannoilla kesähuviloiden tuntumassa on puolestaan kulttuurivaikutteista kasvillisuutta.Härö, s. 183–184 Pentalassa on pieni, noin 6,1 hehtaarin laajuinen Pentalanjärvi (), jossa on 0,15 hehtaarin kokoinen saari. == Historia == Pentalan ensimmäiset asukkaat olivat perimätiedon mukaan virolaisia kalastajia, jotka asettuivat saarelle 1800-luvun taitteessa. Vanhimmat kalastajamökit rakennettiin Pentalan koillisrantaan. Mökeistä on säilynyt Nyholmin torppa, Gamla Nyholmska Fiskartorpet, ranta-aittoineen. Toisen tiedon mukaan Pentalan ympärivuotinen asutus alkoi viimeistään 1750-luvulla, ja Nyholmin suku asui saarella 1850-luvulta lähtien. Arvid Nyholm oli Espoon viimeisiä ammattimaisia kalastajia ja hänen leskensä Gurli oli Pentalan viimeinen ympärivuotinen asukas. Nyholmin tilan päärakennus ,"Gurlin talo", kunnostettiin 2013. Se on rakennettu 1920-luvulla. Pentalaan rakennettiin 1900-luvulla lukuisia huviloita, joista vanhin ja näyttävin on tullihoitaja Edvard Hanellin itselleen rakentama puuhuvila Hanell saaren itärannalla. Pentalan koillisrannalla on Sigurd Frosteruksen piirtämä pursiseura Esbo segelföreningin paviljonki, jossa toimii kesäravintola Paven. Espoon kaupunginmuseo avasi saaren vanhalla kalastajatilalla saaristolaismuseon kesällä 2018. Pentalan uusinta rakennuskantaa edustaa heinäkuussa 2013 käyttöönvihitty Harrys Paviljong noin sata metriä Pavenista etelään. Rakennuksen taustalla on Marina Donnerin ja Krister Ahlströmin lahjoitus ESF:lle vuodelta 2011. == Liikenne == Pentalaan liikennöi kesäisin päivittäin saaristolauttoja, jotka eivät kuulu HSL:n järjestelmään. Lauttasatama on museoalueen yhteydessä saaren koilliskolkassa. Pentalassa järjestetään heinäkuisin saaristolaistapahtuma, jolloin saarelle pääsee viikonlopun ajan Espoon saaristoveneillä. == Lähteet == * === Viitteet === == Aiheesta muualla == * * Luokka:Espoon saaret Luokka:Espoon museot Luokka:Suvisaaristo
London Knights (Britannia)

London Knights oli englantilainen jääkiekkojoukkue Lontoosta. Joukkue perustettiin syyskuussa 1998 ja se pelasi Ison-Britannian sen aikaisella korkeimmalla sarjatasolla, Ice Hockey Superleaguessa. Kun Superleague lopetettiin kauden 2002-03 jälkeen ja London Arena myytiin, Knights ilmoitti lopettavansa toimintansa huhtikuussa 2003. Knights on ensimmäinen brittiläinen jääkiekkojoukkue, joka pelasi Continental Cupissa. Joukkue ei päässyt kuitenkaan vuoden 2001 turnauksessa kolmatta kierrosta pidemmälle. Knights pelasi turnauksessa myös suomalaista joukkuetta vastaan. Hallitseva Mestiksen mestari Jukurit otti tuolloin lontoolaisista voiton maalein 5-2. Luokka:Englantilaiset jääkiekkoseurat Luokka:Lontoon urheilu
Pixelmator

Pixelmator on Pixelmator Team Ltd.:n kehittämä kuvankäsittelyohjelma macOS- käyttöjärjestelmälle. Ohjelma käyttää hyödyksi avoimen lähdekoodin ohjelmistokomponentteja sekä Mac OS X:n tekniikoita. Pixelmatorissa kuvia voi muokata valinnan, maalauksen, retusoinnin, värinmuokkaustyökalujen, tasojen, värin hallinnan, automatisoinnin ja heijastusnäytön kaltaisen käyttöliittymän avulla. Pixelmator käyttää kuvien muokkaukseen Macin grafiikkakiihdyttimen suomia tehoja hyödyntämällä Core Image- ja OpenGL-tekniikoita. Ohjelmaa ei ole virallisesti saatavissa suomenkielisenä. Pixelmator Team Ltd. käyttää ohjelman kotoistukseen virallisia käännöspalveluja, joten käännösten määrä on rajallinen. Ohjelman (vain versio 1.5.1 ja vanhempi) saa muutettua suomenkieliseksi kolmannen osapuolen erillisellä käännöspaketilla. == Historia == Pixelmator 1.0 julkaistiin 25. syyskuuta 2007 ja maksoi 59 dollaria.. Beta- versio tuli jakeluun jo 16. elokuuta 2007. Ohjelman kehittäjät avasivat betan aluksi julkiseen levitykseen mutta päättivät myöhemmin julkaista suljetun beta-version valitulle testiryhmälle. 12\. toukokuuta 2008 Pixelmator Team Ltd. julkaisi Pixelmatorin version 1.2 nimellä Draftsman. Tämän julkaisun mukana tuli muutamia usein tarvittavia ominaisuuksia kuten käyrätyökalu, monikulmio- ja lassotyökalu, viivaimet, ohjemerkit sekä mahdollisuus tasausruudukon näyttämiseen. Pixelmator 1.3 julkaistiin 11. marraskuuta 2008 koodinimellä tempo. Se paransi ohjelman vakautta sekä paransi suurien kuvatiedostojen käsittelyä. Sen mukana tuli myös ominaisuus, jolla taikasauvan, maalipurkin ja uuden, Magic Eraser -työkalun toleranssia pystyi säätämään lennossa, napsauta-ja-raahaa-toimintoa käyttäen. Myös Värisävy ja kirkkaus -toiminto, Korvaa väri -toiminto ja Väritä-toiminto uudistettiin. Tämän version myötä Pixelmator oli lopultakin saatavilla englannin ja saksan lisäksi muillakin kielillä – ranskaksi ja espanjaksi. Pixelmatorin versio 1.4, koodinimeltään sprinkle toi mukanaan uuden maalausjärjestelmän sekä mahdollisuuden luoda edistyneempiä siveltimiä. Tämän version mukana tuli lisäksi tuki Adobe Photoshopin siveltimien tuomiselle ohjelmaan sekä uusi pilvimaisemien suodin. Versiossa 1.4.1 mukaan tuli kohinasuodin. == Ominaisuudet == * Perustuu avoimen lähdekoodin ImageMagick-ohjelmaan * Käyttää Mac OS X:n Core Image ja Automator -komponentteja. * Tukee Adobe Photoshopin kuvia tasoineen sekä sataa muuta kuvatiedostomuotoa. * Kuvia muokataan tasojen avulla * Yli 20 työkalua valintaa, rajausta, maalausta, retusointia, tekstin kirjoittamista, mittausta ja navigointia varten. * 16 värinkorjaustyökalua ja yli 50 suodinta. * Yhtenäinen Mac OS X:n ja iLife-ohjelmien kuten iPhoton kanssa. * Ohjelmasta käsin voi ottaa kuvia Macin iSight-kameralla. * Ohjelman Automator-toimintojen avulla voi muuntaa tiedostoja nopeasti. * tukee Mac OS X:n ColorSync-profiileja. == Lähteet == == Aiheesta muualla == * Kotisivu * Pixelmator tutorials Luokka:Graafinen suunnittelu Luokka:Kuvankäsittelyohjelmat Luokka:MacOS-ohjelmat
Risto Vilhunen

Risto Vilho Olavi Vilhunen alias Leonardo da Vilhu (s. 28. lokakuuta 1945 Kuopio) on suomalainen taidemaalari ja taiteen kerääjä. Vilhunen valmistui Taideakatemian koulusta vuonna 1968. Vilhunen tunnettiin 1960-luvulla pop- taiteen tekijänä. Tuolloin hän teki kirkkain värein maalattuja kehyksen muotoa rikkovia teoksia, joissa oli ulkomaisista lehdistä kerättyjä vanhoja mainoksia. 1970-luvun alussa Vilhunen innostui Italian renessanssin taiteesta ja otti taiteilijanimekseen Leonardo da Vilhu. Samalla hän jätti pop-taiteen ja alkoi maalata maisemia. Maisemissa on usein vanhoja puurakennuksia, kuten latoja ja aittoja. Niissä on myös huomiota herättävät kehykset, mistä syystä Vilhusta on sanottu kehystaiteilijaksi. Samoihin aikoihin Vilhunen perusti veistospuiston, joka on Sotungin kylässä Itä-Vantaan ja Sipoon rajalla. Puistossa on muun muassa Vilhusen viinapiruveistoksia. Siellä sijaitseva talo Vilhuseksi kutsuttu rakennus on Risto Vilhusen koti ja ateljee. Rakennuksen modernistisen, puutaloarkkitehtuuria edustavan ateljeeosan (1971) suunnittelivat arkkitehdit Juhani Pallasmaa ja Kristian Gullichsen. Asuinosa ja eteistila (1978-83) on arkkitehti Jyrki Kalkeen piirtämä. Osista viimeisenä valmistui matala kuistiosa, jolla ateljee liitettiin asuintaloon. Vilhuselle myönnetiin Vantaan kulttuuripalkinto vuonna 1995. Jean Bitar on ohjannut vuonna 2013 Vilhusesta kertovan dokumenttielokuvan Jumalainen valo – Leonardo da Vilhu. == Taidekokoelma == Vilhunen alkoi kerätä taidetta 1990-luvun puolivälissä. Vuonna 2009 taidekokoelmassa oli 4 140 teosta, joista ikoneita yli 500. Vilhunen lahjoitti kokoelman Kuopioon Vantaan kaupungin jahkailtua liian pitkään asiassa. Kokoelman pohjana oli 1 500 piirustusta ja grafiikanlehteä suomalaisilta taiteilijoilta. Moni nimekäs kotimainen taiteilija lahjoitti kokoelmaan teoksiaan. Lisäksi Vilhunen on ostanut ja vaihtanut teoksia. Kokoelmassa on useiden keskeisten impressionistien töitä. Pierre-Auguste Renoirin maalauksen hän sai vaihdossa tukholmalaisen galleristin kanssa. Suomalaisten nykytaiteilijoiden ohella kokoelmassa on muun muassa Goyan, Rembrandtin, Berthe Morisotin, Ilja Repinin, von Wrightin, Wäinö Aaltosen, Tyko Sallisen, Marc Chagallin ja Fanny Churbergin teoksia. Vilhusen kokoelman sanotaan olevan yksi suurimmista yksityisen taiteilijan kokoelmista. Ranskalaisen Edgar Degasin kokoelmassa oli noin 5 000 työtä. Vilhunen on sanonut keräävänsä intuitiolla ja keräilyn toimivan alkoholismin jatkeena, ”piristyksenä johon jää koukkuun”. Kesällä 2018 uutisoitiin, että Vilhunen lahjoittaa taidekokoelmansa osan, joka koostuu ikoneista ja muusta kristillisestä esineistöstä Suomen ortodoksiselle kirkkomuseolle. Lahjoitukseen kuuluu lähes 900 esinettä, joista vanhimmat ovat 1700-luvulta. Siinä on ikoneiden lisäksi liturgisessa jumalanpalveluksessa käytettyjä tekstiilejä ja sakraaliesineitä. == Lähteet == == Aiheesta muualla == * * * Luokka:Suomalaiset kuvanveistäjät Luokka:Taiteen keräilijät Luokka:Suomalaiset keräilijät Luokka:Suomalaiset taidemaalarit Luokka:Vantaan kulttuuripalkinto Luokka:Vuonna 1945 syntyneet Luokka:Elävät henkilöt Luokka:Sotunki
Alone I Break

Alone I Break on yhdysvaltalaisen metalliyhtye Kornin lokakuussa 2002 julkaistu Untouchables-albumin kolmas single. Kappaleesta julkaistiin musiikkivideokin. == Sijoitukset == Lista (2002) Sijoitus 34 19 == Musiikkivideo== Kappaleen musiikkivideossa Kornin jäsenet soittelevat, kunnes heillä tulee jostakin syystä riitaa. Jonathan Davis murhaa vihoissaan kaikki yhtyetoverinsa. Ammeessa rentoutumassa olevan ”Munkyn” Davis tappaa työntämällä sähkölaitteen veteen. Samaan aikaan ”Head” puhuu kännykkään ja ihmettelee, miksi valot vilkkuvat. Hän menee parvekkeelle puhumaan, jolloin Davis työntää hänet parvekkeelta alas. Seuraavaksi Davis menee David Silverian huoneeseen, missä tämä nukkuu kaksi naista kainalossaan. Davis asettaa tyynyn tämän pään päälle, jolloin Silveria tukehtuu kuoliaaksi. Samalla ”Fieldy” on tehnyt itselleen ruokaa. Davis laittaa myrkkyä hänen ruokaansa, jolloin Fieldy kuolee. Lopuksi Davis astelee ulos talosta. Luokka:Kornin kappaleet Luokka:Vuoden 2002 kappaleet
Evans Vanodine International

Evans Vanodine International PLC on Yhdistyneessä kuningaskunnassa toimiva yritys, joka valmistaa teolliseen käyttöön tarkoitettuja pesuaineita. Niitä viedään eri puolille maailmaa päämiesedustuksen avulla, myös Suomeen. Suomessa tuotteiden maahantuojana toimii Biofonte Oy. == Aiheesta muualla == * Evan Vanodine International PLC Luokka:Brittiläiset yritykset
Damien Karras

Manaaja (elokuva) hahmo Nimi: Damien Karras Koulutus: Lääkäri (Medical Doctor, M.D.), psykiatrian erikoislääkäri, jesuiittapappi Virkanimike/Titteli: Father, Medical Doctor (M.D.), Board Certified Psychiatrist Kansalaisuus: Amerikan Yhdysvallat Hahmoa esittänyt näyttelijä: The Exorcist Exorcist II: The Heretic Exorcist III Hahmon luoja: William Peter Blatty Damien Karras on Manaaja- elokuvissa esiintyvä fiktiivinen hahmo. Karras on vakava, vähäpuheinen kirkon psykiatrisena konsulttina toimiva pappi, joka epäilee menettäneensä uskonsa. Vaikka Karrasilla on omiakin ongelmia, kuten esimerkiksi äitinsä hiljattainen kuolema ja siitä aiheutuvat tunnontuskat, hän jaksaa kuitenkin auttaa Pazuzu- nimisen demonin riivaamaksi joutunutta Regan-tyttöä. Luokka:Elokuvahahmot Luokka:Kuvitteelliset papit ja papittaret
James Duncan McGregor

James Duncan McGregor (29. elokuuta 1860 – 15. maaliskuuta 1935) oli kanadalainen maatalouspioneeri ja Manitoban varakuvernööri. Hän kuului vapaamuurareihin. McGregor syntyi Amherstburgissa, Ylä-Kanadassa (nykyisessä Ontariossa). Hän opiskeli Windsorin julkisessa koulussa, mutta ei käynyt collegea. Hän muutti Manitobaan vuonna 1877 ja työskenteli isänsä karjatilalla Brandonin kaupungissa. Hän oli ensimmäinen karjankasvattaja, joka toi vuonna 1890 Skotlannista Aberdeen-Angus-karjaa alueelle. Monet nykyiset Aberdeen- Angus-lehmät ovat polveutuneet hänen tuomastaan laumasta. McGregor oli ensimmäinen tilallinen, joka viljeli sinimailasta kaupallisesti, ja hän oli vaikuttamassa läntisen Kanadan maatalouden monipuolistamisessa viljan kasvattamisesta muihin lajikkeisiin ja karjatalouteen. Hänen eläimensä voittivat lukuisia palkintoja. McGregor osallistui Klondiken kultaryntäykseen vuonna 1896 ja toimi Yukonin kaivostarkastajana vuosina 1897–1899. Myöhemmin hän perusti "Glencarnock stock farms" -tilan lähelle Medicine Hatin kylää (nykyisessä Albertassa). Tila oli tiettävästi aikansa suurin läntisessä Kanadassa: se käsitti noin 800 km² maata ja sillä oli 10 000 lehmää ja 2 000 hevosta. McGregorille tarjottiin Manitoban maatalousministerin virkaa vuonna 1917, mutta hän kieltäytyi tarjouksesta. Hänet nimitettiin Manitoban varakuvernööriksi vuonna 1929. Hän oli ensimmäinen virkaan nimitetty jolla ei ollut poliittista menneisyyttä. Hän toimi virassa laissa määritellyt viisi vuotta, kunnes hänen seuraajansa William Johnston Tupper astui virkaan 1934. McGregor kuoli pian tämän jälkeen 15. maaliskuuta 1935 Winnipegissä. == Lähteet == Luokka:Manitoban varakuvernöörit Luokka:Vuonna 1860 syntyneet Luokka:Vuonna 1935 kuolleet
Did My Time

Did My Time on yhdysvaltalaisyhtye Kornin Take a Look in the Mirror -albumin ensimmäinen single, joka julkaistiin heinäkuussa 2003. Kappaleesta on tehty musiikkivideo Lara Croft Tomb Raider: Elämän lähde -elokuvaan liittyen. Kappale on myös saanut Grammy-ehdokkuuden kategoriassa Best Metal Performance. == Kappaleet == # # # == Listasijoitukset == Lista (2003) Paras sijoitus 38 17 12 9 15 12 29 17 87 13 12 19 14 24 Luokka:Kornin kappaleet Luokka:Vuoden 2003 kappaleet
Right Now (Kornin kappale)

Right Now on metallibändi Kornin Take a Look in the Mirror -albumin toinen (tai ensimmäinen, jos ei lasketa yhtyeen Lara Croft -elokuvaan tekemää kappaletta "Did My Time") single. Kappale julkaistiin lokakuussa 2003. Kappale on soitettu monesti Kornin konserttien avauskappaleena. == Sanoitus == Yhtyeen laulaja Jonathan Davis kertoi haastattelussa kappaleen sanoituksesta (suomennettu): > "Kappale kertoo periaatteessa siitä, että herään vihaisena maailmaa kohtaan, > vihaan kaikkia ja kaikkea ympärilläni. Luulen, että jokaisella on joskus > ollut sellainen päivä, jolloin ei herättään halua puhua kenellekään ja on > vain vihainen. Minulla oli ollut sellainen päivä, ja kirjoitin siitä. Purin > siinä kaikkiin kohdistunutta turhautumistani." == Musiikkivideo == Kappaleen musiikkivideolla seikkailee Spike & Mike's lyhytanimaatioiden hahmo Lloyd, joka tekee videossa itselleen erilaisia groteskeja asiota. Lloyd muun muassa viiltelee sormistaan nahkat pois, puhkaisee silmänsä ja työntää lyijykynän korvien kautta aivoihin. == Saavutukset == Lista (2003) Paras sija 19 13 11 == Lähteet == Luokka:Kornin kappaleet Luokka:Vuoden 2003 kappaleet
Kuulamakrilli

Kuulamakrilli (Auxis rochei) on ahvenkalojen lahkoon kuuluva makrillikala. Lajin toinen suuri vihollinen ihmisen ohella on miekkavalas. == Koko ja ulkonäkö == Kuulamakrilli kasvaa keskimäärin 50 cm pitkäksi. Sen muuten suomuttoman vartalon etuosassa ja kyljissä toiseen selkäevään asti on suurehkoja suomuja. Kuulamakrillin vartalo on sininen selässä tummempi, vatsassa vaaleampi. Pään etuosa on tummempi kuin kiduskannet. Makrillimaisia raitoja on vain kylkiviivan yläpuolella vartalon takaosassa. Sen ensimmäinen selkäevä on lyhyt ja kolmiomainen, lähes samanlainen kuin toinen selkäevä ja peräevä. Harvalla muulla makrillilla se on samanlainen. Kaikki evät ovat sinertävän- tai tummanharmaita. == Levinneisyys == Kuulamakrillia tavataan useimmilla maapallon lämpimillä merialueilla. Itäisen Tyynenmeren kannat on kuvattu omaksi alalajikseen A. rochei eudorax. Kuulamakrilli näyttää olevan herkästi haavoittuva laji, sillä sen esiintymisalueet ovat supistuneet. == Ravinto == Kuulamakrillit syövät suurissa parvissa pienempiä kaloja, kalmareita, äyriäisiä ja sirkkaäyriäisiä. == Kalastus == Kuulamakrilli on erittäin arvostettu punertavalihainen kala, jota pyydetään suuria määriä lähinnä troolilla sen kutemisaikana, loppukesällä. Kalaa ei yleensä näekään Euroopan kalatiskeillä -ja toreilla muihin vuodenaikoihin. == Lähteet == * Antal Vida, Tamás Kótai, 365 kalaa. H. F. Ullmann, 2006. ISBN 978-3-8331-2547-8. === Viitteet === == Aiheesta muualla == * Auxis rochei rochei FishBase.org Luokka:Tonnikalat
Luolajan-Mikkola

Luolajan-Mikkola on suomalainen sukunimi, joka on muun muassa seuraavilla henkilöillä: *Markku Luolajan-Mikkola (s. 1957), sellisti ja musiikinopettaja. *Mikko-Ville Luolajan-Mikkola (s. 1953), muusikko *Vilho Luolajan-Mikkola (e. Mikkola, 1911–2005), säveltäjä
Anastrotsoli

Anastrotsoli (C17H19N5) on rintasyövän vaihdevuosien jälkeiseen hoitoon käytettävä lääkeaine. Sen teho perustuu aromataasientsyymin estämiseen. == Synteesi == Anastrotsolin lähtöaineena on 3,5-bis(bromimetyyli)tolueeni. Sen bromiatomit korvataan nitriiliryhmillä kaliumsyanidin avulla. Seuraavaksi muodostunut tuote metyloidaan eli siihen liitetään metyyliryhmiä. Lopuksi molekyyliin liitetään triatsoliryhmä. == Mekanismi == Anastrotsoli estää estrogeenien synteesissä tarvittavan entsyymin, aromataasin, toimintaa ja täten hidastaa kasvaimien kehittymistä. Anastrotsolin on todettu tutkimuksissa ehkäisevän rintasyövän uudelleen puhkeamisen riskiä tehokkaammin, kuin usein käytetty tamoksifeeni. Aromataasientsyymi ei ole erityisen valikoiva siihen liittyvien substraattien suhteen, jonka seurauksena myös aldosteronin ja kortisolin tuotannossa saattoi ilmetä häiriöitä käytettäessä vanhemman sukupolven aromataasinestäjiä. Tällainen lääkeaine on muun muassa aminoglutetimidi. Anastrotsolilla ei ole havaittu olevan haittaavaa vaikutusta kortisolin tuotantoon.. Anastrotsolia käytetään pääasiassa syövän liitännäishoitona lääkkeen kalleuden vuoksi. == Sivuvaikutukset == Anastrotsoli estää aromataasin toimintaa niin tehokkaasti, että estrogeenihormonien tuotanto lakkaa lähes täysin. Tämän vuoksi sen käyttö altistaa osteoporoosille ja luunmurtumille. Lääke voi aiheuttaa kuumia aaltoja, uneliaisuutta, allergiaa ja huonoa oloa, johon voi liittyä oksentelua. == Lähteet == == Aiheesta muualla == * Kyoto Encyclopedia of Genes and Genomes (KEGG): Anastrozole * ChemBlink: Anastrozole Luokka:Nitriilit Luokka:Aromaattiset yhdisteet Luokka:Lääkkeet Luokka:WHO:n tärkeimmät lääkkeet
Hallintoasia

Hallintoasia on julkisen hallintoviranomaisen hallinnollisessa järjestyksessä käsittelemä asia. Laajasti ymmärrettynä käsite kattaa myös hallintolainkäytön, hallinnolliset valitusasiat, hallintoriita-asiat, tosiasiallisen hallintotoiminnan ja tosiasiallisen julkisen vallan käytön. Suppeammin käsitettynä hallintoasia tarkoittaa hallintomenettelyssä käsiteltävää asiaa. Hallintoasioita eivät ole lainsäädäntöön, lainkäyttöön ja yksityisoikeuteen liittyvät asiat. Hallintoasiassa viranomainen tekee kirjallisen päätöksen.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 167–168. Valtiovallan kolmijakoon perustuvassa jaottelussa hallintoasioita käsittelevät toimeenpanovaltaan kuuluvat viranomaiset. Asian tekee tulkinnanvaraiseksi se, että myös tuomioistuimet käsittelevät eräitä hallintoasioita. Rajan hallintoasioiden ja yleisiin tuomioistuimiin kuuluvien rikos- ja riita-asioiden välille vetää vakiintunut oikeuskäytäntö. ==Lähteet== Luokka:Hallinto-oikeus
Reino Hintsa

Reino Johannes Hintsa (8. heinäkuuta 1907 Helsinki – 14. joulukuuta 1979 Helsinki)hautapaasiKuolinilmoitus, Helsingin Sanomat 19.12.1979, s. 4 oli suomalainen jalkapalloilija. Keskustukena pelannut Hintsa edusti mestaruussarjassa pelannutta Viipurin Susia 1931–1938. Hänen paras saavutus oli SM-pronssi 1933 ja 1937. Kaikkiaan Hintsa pelasi kahdeksan kauden aikana 102 pääsarjatason ottelua, joissa hän teki neljä maalia. Maajoukkueessa Hintsa pelasi yhden maaottelun vuonna 1928.eu-football.info == Lähteet == == Aiheesta muualla == *Kansallisarkisto Luokka:Suomalaiset jalkapalloilijat Luokka:Vuonna 1907 syntyneet Luokka:Vuonna 1979 kuolleet
Hallintotoimi

Hallintotoimi on julkisen vallan käyttämisen muoto, joka perustaa, muuttaa tai kumoaa kansalaisen tai yhteisön oikeuksia tai velvollisuuksia. Hallintotoimella viranomainen soveltaa lainsäädäntöä konkreettisesti ja yksipuolisesti hallintokoneiston ulkopuoliseen tahoon. Virkatoimi eli hallinnon toimi on puolestaan yleisnimitys, jonka piiriin hallintotoimet kuuluvat. Virkatoimia ovat myös esimerkiksi hallintopalvelut. Hallintopäätös on eräs hallintotoimi, mutta kaikki hallintotoimet eivät ole hallintopäätöksiä. Toisinaan hallintotoimesta tehdään hallintosopimus.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palsta 230–231. Hallintotoimet ryhmitellään hallintopäätösten tavoin kolmeen ryhmään: etuja suoviin, oikeuksia perustaviin sekä velvoitteita tai rajoituksia asettaviin. Hallintotoimia ovat esimerkiksi hallintolupa, hallintomaksu, hallintosanktio sekä hallinnolliset kiellot ja rajoitukset. Niihin kuuluvat myös viranomaistoimet, jotka koskevat tahdosta riippumatonta hoitoa ja päätösten pakkotäytäntöönpanoa. Hallintotoimina ei kuitenkaan pidetä sellaista julkishallinnon toimintaa, johon ei liity julkisen vallan käyttöä ja välittömiä oikeusvaikutuksia. Tällaista tosiasialliseksi hallintotoiminnaksi kutsuttua palvelujen tuottamista on esimerkiksi opetus ja sairaanhoito. Hyvinvointivaltiossa hallintotoimien valtaan liittyvä luonne ja ehdoton yksipuolisuus on vähitellen väistynyt, kun on laajennettu hallintomenettelyn ja yksityisten oikeuksien sääntelyä. Samalla ovat lisääntyneet etuja tarjoavat ja julkisia palveluja toteuttavat hallintotoimet. Kansalaisen tai yhteisön kuulemisesta on tullut välttämätöntä ennen hallintotoimen suorittamista. Joissakin toimissa edellytetään myös kansalaisen suostumusta. ==Lähteet== Luokka:Hallinto-oikeus
Malan

Malan-nimisiä henkilöitä ovat muun muassa: * Adolph Malan (1910–1963), brittiläinen lentäjä * Danie Malan (s. 1949), eteläafrikkalainen keskimatkojen juoksija * Daniel François Malan (1874–1959), Etelä-Afrikan pääministeri 1948–1952 * Magnus Malan (1930–2011), kenraali, Etelä-Afrikan puolustusministeri * Rian Malan (s. 1954), eteläafrikkalainen toimittaja ja kirjailija
Harri Holli

Harri Antero Holli (s. 19. tammikuuta 1949 Tampere) on suomalainen entinen jalkapalloilija ja jääkiekkoilija. Jalkapallossa maalivahtina pelannut Holli edusti urallaan Tampereen Ilves-Kissoja 1967–1971, ruotsalaista IK Bragea 1972, Lahden Reipasta 1973–1977 ja Tampereen Ilvestä 1978–1981. Hän voitti Reippaassa Suomen Cupin kolmesti vuosina 1973, 1974 ja 1976. Mestaruussarjassa hänen paras saavutuksensa oli SM-hopea 1974. Kaikkiaan Holli pelasi 12 kauden aikana 154 pääsarjatason ottelua, joissa hän teki kaksi maalia. Maajoukkueessa Holli pelasi kaksi maaottelua vuonna 1974. Jääkiekossa Holli edusti Tapparaa ja Hilparaa pelaten vuosina 1966–1970 kolmekymmentä SM-sarjan ottelua tehoin 6+7. Holli on jatkanut jalkapallon parissa myös pelaajauran jälkeen. Hän toimi Tampereen Ilveksen apuvalmentajana mitalivuosina, sekä päävalmentajana 1987–1988. Tämän jälkeen Holli on toiminut FC Ilveksen joukkueenjohtajana, Tampere Unitedin markkinointijohtajana ja toimitusjohtajana sekä Ilveksen naisten liigajoukkueen managerina. Holli on saanut toiminnastaan muun muassa maanpuolustusmitalin (1998), Suomen liikuntakulttuurin ja urheilun ansiomitalin kultaisin ristein (2011), liikunnan ansioristin (2015) ja HLU:n elämänura-palkinnon (2024). == Lähteet == * FC Ilves: Kausikirja 1997. Tampere: Ilves ry / FC Ilves ry, 1997 ===Viitteet=== Luokka:Suomalaiset jalkapalloilijat Luokka:Suomalaiset jääkiekkoilijat Luokka:Suomalaiset jalkapallovalmentajat Luokka:Suomalaiset jalkapallovaikuttajat Luokka:Vuonna 1949 syntyneet Luokka:Elävät henkilöt
Edvard Hollmén

Edvin Bernhard ”Edvard” Hollmén (28. toukokuuta 1902 – 22. kesäkuuta 1979) oli suomalainen jalkapalloilija. Laitahyökkääjänä pelannut Hollmén edusti urallaan 1925–1939 Kiffeniä ja Helsingin Kullervoa. Kaikkiaan hän pelasi kolmen kauden aikana 20 mestaruussarjan ottelua, joissa hän teki kuusi maalia. Maajoukkueessa Hollmén pelasi kaksi maaottelua vuonna 1928. == Lähteet == Luokka:Suomalaiset jalkapalloilijat Luokka:Vuonna 1902 syntyneet Luokka:Vuonna 1979 kuolleet
Anton Honka

Anton Valerian Honka (24. huhtikuuta 1919 Maaria – 11. kesäkuuta 2011 Turku)Kuolinilmoitus, Anton Valerian Honka, Turun Sanomat, 2011, Vko 27, sivu 4, julkaistu 9.7.2011 oli suomalainen jalkapalloilija, jääkiekkoilija ja käsipalloilija.Urheilumme Kasvot Osa 3, Honka, Anton, sivu 130, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Laita- ja välihyökkääjänä pelannut Honka edusti urallaan Turun Palloseuraa 1937–1946 ja Turun Pallokerhoa 1946–1955. Hän voitti Turun Palloseurassa kaksi Suomen mestaruutta vuosina 1939 ja 1941, ja hopeaa vuosina 1938 ja 1944. Kaikkiaan Honka pelasi yhdeksän kauden aikana 103 pääsarjatason ottelua, joissa hän teki 51 maalia. Maajoukkueessa Honka pelasi vuosina 1939–1945 yhteensä neljä maaottelua. Jalkapallon lisäksi Honka pelasi myös jääkiekkoa ja käsipalloa. Hän voitti Turun Palloseurassa SM-hopeaa ja oli SM- sarjan paras maalintekijä kaudella 1942–1943. Honka pelasi myös Turun Palloseuran käsipallojoukkueessa, joka voitti mestaruuden 1944. Honka on saanut Suomen Palloliiton hopeisen ansiomerkin ja harrasti lentopalloa ja ulkoilua. Honka oli ammatiltaan työnjohtaja ja hänen kotikuntansa oli Turku. == Lähteet == Luokka:Suomalaiset jalkapalloilijat Luokka:Suomalaiset jääkiekkoilijat Luokka:Suomalaiset käsipalloilijat Luokka:Jalkapallon Suomen mestarit Luokka:Vuonna 1919 syntyneet Luokka:Vuonna 2011 kuolleet
Heartbreaker/Days

Heartbreaker/Days on suomalaisen rockyhtye The Rasmuksen single albumilta Into. Single julkaistiin 11. maaliskuuta 2002. Single oli viisi viikkoa Suomen virallisen singlelistan ykkösenä. ==Kappaleet== # Heartbreaker Album Version # Days # Heartbreaker Rock Radio Mix # Heartbreaker Pop Radio Mix ==Lähteet== == Aiheesta muualla == * Heartbreaker/Days discogs.com -sivustolla Luokka:The Rasmuksen kappaleet Luokka:Vuoden 2002 kappaleet Luokka:Suomen singlelistan ykköset
Miss World (albumi)

__NOTOC__ Miss World on suomalaisen punkrockyhtye Briardin vuonna 1983 julkaistu albumi. Briardin varsinaisena toiminta-aikana 1977-1980 yhtyeeltä ilmestyi ainoastaan neljä singleä. Vuonna 1983 Briard koottiin uudelleen Miss Worldin levytystä varten ja Miss World on ainoa Briard-nimellä julkaistu studioalbumi. Albumi ilmestyi CD-muodossa vuonna 2005. CD-versiossa on varsinaisen albumin lisäksi sen kappaleiden live-versioita ja Briardin aikaisempi singletuotanto. == Kappaleet == === A-puoli === # # # # # # === B-puoli === # * # # # # # # === Vuoden 2005 CD-version bonuskappaleet (Johanna, JHNCD 3028) === # * # # # # # # # # # # # # # # == Kokoonpano == * Pete Malmi – laulu * Andy McCoy – kitara, laulu (kappale "I Want Ya Back") * Ilkka Hulkko – basso, levynkannessa nimellä Jan Vincent * Sidi Vainio – rummut * Måns Kullman – basso, kitara ja taustalaulu (osa kappaleista, ei varsinainen jäsen) == Lähteet == * Vinyyliversio Finnmusic.netin tietokannassa * CD-versio Finnmusic.netin tietokannassa * Albumi Fono.fi:n tietokannassa Luokka:Vuoden 1983 esikoisalbumit Luokka:Suomalaiset punkalbumit
Yleisurheilu kesäolympialaisissa 1896 – miesten korkeushyppy

Miesten korkeushyppy kesäolympialaisissa 1896 käytiin 10. huhtikuuta. Kilpailuun osallistui viisi urheilijaa ja siinä Yhdysvallat otti kolmoisvoiton. == Tulokset == Sija Nimi Maa Tulos 1 Ellery Clark 1,81 m 2 Robert Garrett 1,65 m 2 James Connolly 1,65 m 4 Henrik Sjöberg 1,60 m 5 Fritz Hoffmann 1,55 m == Lähteet == * korkeushyppy 1896
Jazz (Ry Cooderin albumi)

Jazz on yhdysvaltalaisen muusikon Ry Cooderin vuonna 1978 julkaistu musiikkialbumi. == Kappaleet == # (Milton Ager & Jack Yellen) # (Trad., sov. Joseph Spence) # (Jelly Roll Morton, sov. Ry Cooder) # (Jack The Bear/Jess Pickett) # (Trad., sov. Joseph Spence) # (Bix Beiderbecke) # (Bix Beiderbecke) # (Bix Beiderbecke) # (Ford Dabney & Cecil Mack) # (Bert Williams) # (Trad., sov. Joseph Spence) == Muusikot == * Mario Guarneri: kornetti * Randy Aldcroft: trombone * Harvey Pittel: alttosaksofoni, klarinetti * Pat Rizzo: alttosaksofoni * Bill Hood: bassosaksofoni * John Rodby: piano * Mark Stevens: rummut * Ry Cooder: kitarat, mandoliini, tiple, harppu, laulu * Earl Hines: piano * Chuck Domanico: basso * Tom Collier: marimba, vibrafoni * Stuart Brotman: cymbalum * David Lindley: mandoliini * Barbara Starkey: urkuharmoni * Red Callender: tuuba * George Bohanon: trombone * Oscar Brashear: kornetti * David Sherr: bassoklarinetti, klarinetti * Tom Pedrini: basso * Willie Schwartz: klarinetti * Chuck Berghoffer: basso * Jimmy Adams, Bill Johnson, Simon Pico Payne, Cliff Givens: laulukvartetti == Lähteet == == Aiheesta muualla == http://www.rylanders.free-online.co.uk/RySite/RyPages/Jazz.html Luokka:Ry Cooderin albumit Luokka:Vuoden 1978 albumit
Yleisurheilu kesäolympialaisissa 1896 – miesten seiväshyppy

Miesten seiväshyppy kesäolympialaisissa 1896 käytiin 10. huhtikuuta. Kilpailuun osallistui viisi urheilijaa, joista kaksi oli Yhdysvalloista ja kolme Kreikasta. Yhdysvaltalaiset olivat omaa luokkaansa, sillä he aloittivat kisansa vasta silloin kun kreikkalaiset olivat jo pudonneet. Lopulta heikompikin amerikkalainen hyppäsi 60 senttiä parhaita kreikkalaisia korkeammalta. == Tulokset == Sija Nimi Maa Tulos 1 William Hoyt 3,30 m 2 Albert Tyler 3,20 m 3 Evangelos Damaskos 2,60 m 3 Ioannis Theodoropoulos 2,60 m 5 Vasilios Xydas 2,40 m == Lähteet == * seiväshyppy 1896
Yleisurheilu kesäolympialaisissa 1896 – miesten kuulantyöntö

Miesten kuulantyöntö kesäolympialaisissa 1896 käytiin 7. huhtikuuta. Kilpailuun osallistui seitsemän urheilijaa viidestä eri valtiosta. == Tulokset == Sija Nimi Maa Tulos 1 Robert Garrett 11,22 m 2 Miltiades Gouskos 11,03 m 3 Georgios Papasideris 10,36 m 4 Viggo Jensen Ei tiedossa 5-7 Ellery Clark Ei tiedossa 5-7 Fritz Hoffmann Ei tiedossa 5-7 Carl Schuhmann Ei tiedossa == Lähteet == kuulantyöntö 1896
Zdenka Podkapová

Zdenka Podkapová (s. 6. elokuuta 1977 Brno, Tšekki) on tšekkiläinen pornomalli. Ennen malliuraansa hän oli kymmenen vuoden ajan ammattimainen voimistelija. Hän saavutti urallaan Tšekin mestaruuden. Ensimmäiset mallikuvat hänestä otettiin 1996 ja vuonna 2001 hän oli Penthousen kuukauden lemmikki. == Lähteet == == Aiheesta muualla == * Zdenka Podkapová - viralliset kotisivut * Zdenka Podkapová - adultfilmdatabase.com * Zdenka Podkapová - iafd.com * Luokka:Tšekkiläiset pornonäyttelijät Luokka:Vuonna 1977 syntyneet Luokka:Elävät henkilöt
Yleisurheilu kesäolympialaisissa 1896 – miesten kiekonheitto

Miesten kiekonheitto kesäolympialaisissa 1896 käytiin 6. huhtikuuta. Monet kilpailijat eivät olleet heittäneet kiekkoa koskaan aiemmin, sillä lajia ei ollut koskaan ollut aiemmin kansainvälisessä kilpailussa. Vasta viimeinen ulkomaalainen heittäjä, Yhdysvaltain Robert Garrett peittosi kuuluisat kreikkalaisheittäjät ja voitti toisen olympiakultansa. == Tulokset == Sija Nimi Maa Tulos 1 2 3 4 5 1 Robert Garrett 29,15 m 27,53 X Ei tiedossa 28,72 29,15 2 Panagiotis Paraskevopoulos 28,95 m 28,51 Ei tiedossa Ei tiedossa 28,88 28,95 3 Sotirios Versis 27,78 m Ei tiedossa Ei tiedossa Ei tiedossa Ei tiedossa Ei tiedossa 4 George S. Robertson 25,20 m Ei tiedossa Ei tiedossa Ei tiedossa Ei päässyt kierroksille Ei päässyt kierroksille 5-9 Alphonse Grisel Ei tiedossa Ei tiedossa Ei tiedossa Ei tiedossa Ei päässyt kierroksille Ei päässyt kierroksille 5-9 Viggo Jensen Ei tiedossa Ei tiedossa Ei tiedossa Ei tiedossa Ei päässyt kierroksille Ei päässyt kierroksille 5-9 Holger Nielsen Ei tiedossa Ei tiedossa Ei tiedossa Ei tiedossa Ei päässyt kierroksille Ei päässyt kierroksille 5-9 Georgios Papasideris Ei tiedossa Ei tiedossa Ei tiedossa Ei tiedossa Ei päässyt kierroksille Ei päässyt kierroksille 5-9 Henrik Sjöberg Ei tiedossa Ei tiedossa Ei tiedossa Ei tiedossa Ei päässyt kierroksille Ei päässyt kierroksille X= yliastuttu Kilpailussa vain kolme parasta pääsivät kahdelle viimeiselle kierrokselle. Urheilijoita ei pystytä sijoittamaan tarkasti sijoille 5-9. == Lähteet == kiekonheitto 1896
Y’all Want a Single

Y’all Want a Single on metallibändi Kornin studioalbumin Take a Look in the Mirrorin kolmas single, joka julkaistiin marraskuussa 2004. Kappaleen musiikkivideossa Kornin fanit heittelevät ja rikkovat paikkoja musiikkikaupassa, muun muussa Untouchables-levyjä. Videossa näkyy myös tietotekstiä singleistä yleensä. == Tietotekstit musiikkivideolla == *Music Monopoly? *One Corporation Owns The 5 Major Video Channels In The U.S. *Is That OK? *Last Year The BIG 5 Record Labels Together Sold About $25 Billion Dollars Of Music. *90% Of Releases On Major Labels DO NOT Make A Profit. *Britney Spears' Last Video Cost $1,000,000. *This Korn Video Costs $150,000. *You Have Seen $48,000 Worth Of Video. *Will Any Music Channel Play This Video? *The Music "Industry" Releases 100 Songs Per Week. *Only 4 Songs Are Added To The Average Radio "Playlist" Each Week. *Hit Songs On TOP 40 Are Often REPEATED Over 100 Times A Week. *Is That All You Want To Hear? *Why Is A Song Worth $.99 *Do You Download Songs? *Steal This Video. *This Is A Single. *Two Radio Conglomerates Control 42% Of Listeners. *The Record Company Wanted Us To Change This Video. We Didn't. *Y'all Want A Single. *90% Of All Songs Get To The Hook Within 20 Seconds. *98% Of All #1 Singles Are Less Than 3 Minutes and 30 Seconds Long. *Does This Seem Like A Formula To You? *With All This Said... *We Love Making Music. *Is This The Music "Business"? *Is That OK? *Thank You For Your 3 Minutes Of Time *Korn *Music Monopoly? *Love, Korn == Listasijoitukset == Lista (2004) Paras sija 23 Luokka:Kornin kappaleet Luokka:Vuoden 2004 kappaleet
Herbert Jamison

Herbert Brotherson Jamison (19. heinäkuuta 1875 Peoria - 22\. kesäkuuta 1938) oli yhdysvaltalainen yleisurheilija, joka kilpaili 400 metrin juoksussa. Hän voitti lajissaan hopeaa Ateenan olympialaisissa 1896 ajalla 55,2 sekuntia. ==Lähteet== Luokka:Yhdysvaltalaiset olympiamitalistit Luokka:Yhdysvaltalaiset pikajuoksijat Luokka:Vuonna 1875 syntyneet Luokka:Vuonna 1938 kuolleet
Vígla

Vígla () on vuori Kastelórizon saarella Dodekanesian saaristossa Kreikassa. Se on saaren korkein kohta ja sen korkeus on 273 metriä. Vígla oli antiikin aikana saaren akropolis eli linnavuori. Vuorella on säilynyt jäänteitä muureista noin 60 metrin matkalta. Niiden on aiemmin ajateltu olevan kyklooppimuurin jäänteitä mykeneläiseltä ajalta. Nykyisten tutkimusten mukaan muurin jäänteet kuitenkin muistuttavat Vähän-Aasian Lyykiassa klassiselta ajalta roomalaiselle ajalle tavallisia rakenteita, ja ne ajoitetaan usein hellenistiselle kaudelle. Víglalle muurit on rakennettu mahdollisesti suojaamaan sisämaata sataman suunnasta tulevilta hyökkäyksiltä. == Lähteet == Luokka:Arkeologiset kohteet Kreikassa Luokka:Kreikan vuoret Luokka:Megísti
Veikko Hovivuori

Veikko Hovivuori (s. 21. kesäkuuta 1948) on entinen suomalainen jalkapalloilija. Hyökkääjänä pelannut Hovivuori edusti urallaan mestaruussarjassa Tampereen Ilves-Kissoja 1970–1971 ja 1973–1974. Hän pelasi myös 1. divisioonassa Vasa IFK:ssa 1972, Tampereen Ilveksessä 1975–1977, Sepsi-78:ssa 1978–1979 ja Jyväskylän Palloilijoissa 1980–1981. Kaikkiaan Hovivuori pelasi neljän kauden aikana 77 pääsarjatason ottelua, joissa hän teki 11 maalia. Lisäksi hän viimeisteli 45 maalia 1. divisioonassa. Maajoukkueessa Hovivuori pelasi yhden maaottelun vuonna 1970. == Lähteet == Luokka:Suomalaiset jalkapalloilijat Luokka:Vuonna 1948 syntyneet Luokka:Elävät henkilöt
Ian McShane

Ian David McShane (s. 29. syyskuuta 1942 Blackburn, Lancashire, Englanti, Iso- Britannia) on englantilainen näyttelijä. Hänen tunnetuimmat roolinsa lienevät antiikkikauppias Lovejoyn rooli televisiosarjassa Lovejoy sekä 2000-luvulla Al Swearengenin rooli sarjassa Deadwood, josta hän sai Golden Globen parhaasta miespääosasta draamasarjassa. ==Ura== McShane teki ensimmäisen elokuvaroolinsa vuonna 1962 saatuaan yhden päärooleista elokuvassa The Wild and the Willing. 1980-luvulla hän hankki televisio-oikeudet Jonathan Gashin Lovejoy-kirjoihin ja näytteli itse pääroolin. Lovejoyta esitettiin kuuden tuotantokauden ajan vuosina 1986–1994. Hän esiintyi myös muutamissa Magnumin, Miami Vicen ja Dallasin jaksoissa. Vuosina 2004–2006 hän esitti Al Swearengenia HBO:n sarjassa Deadwood. Tästä roolista hän voitti Golden Globen ja oli ehdolla myös Emmyn ja SAG-palkinnon saajaksi. Hän on myös ollut vuonna 2011 Pirates of the Caribbean: Vierailla vesillä -elokuvassa esittämässä Mustapartaa. Vuonna 2012 hän näytteli Lumikki ja metsästäjä -elokuvassa yhtä kääpiöistä. McShane on toiminut myös ääninäyttelijänä. Hän toimi Ragnar Sturlussonin äänenä Kultaisessa kompassissa (2006) sekä Tai Lungin äänenä Kung Fu Pandassa (2008), josta hän oli ehdolla Annie-palkinnon saajaksi. == Valikoitu filmografia == * 1969 - Taistelu Englannista * 1970 - Pussycat, Pussycat, I Love You * 1978 - Disraeli * 1986 - The Murders in the Rue Morgue * 2007 - Shrek kolmas - Kapteeni Koukun ääni * 2007 - Pimeä nousee - Merriman Lyon * 2007 - Kultainen kompassi - Ragnar Sturlusson (äänirooli) * 2007 - Hot Rod * 2008 - Death Race – Kuolonajot - Coach * 2008 - Kung Fu Panda - Tai Lung (äänirooli) * 2009 - Case 39 - komisario Mike Barron * 2010 - Noidan oppipoika - kertoja * 2011 - Pretty, Baby, Machine - Machine Gun Kelly * 2011 - Pirates of the Caribbean: Vierailla vesillä - Mustaparta * 2012 - Lumikki ja metsästäjä - Beith * 2013 - Jack the Giant Slayer - Kuningas Brahmwell * 2014 - Hercules - Amphiaraus * 2014 - John Wick - Winston * 2016 - Grimsby - MI6-johtaja * 2016 - The Hollow Point - seriffi Leland Kilbaught * 2017 - John Wick: Chapter 2 - Winston * 2019 - Hellboy - Trevor Bruttenholm * 2019 - John Wick: Chapter 3 – Parabellum - Winston * 2023 - John Wick: Chapter 4 - Winston === Televisio === * 1977 - Juuret * 1977 - Jeesus Nasaretilainen * 1986–1994 - Lovejoy * 2004–2006 - Deadwood - Al Swearengen * 2010 - Taivaan pilarit (TV-sarja) - Waleran Bigod ==Lähteet== Luokka:Englantilaiset näyttelijät Luokka:Vuonna 1942 syntyneet Luokka:Elävät henkilöt
Jackie Lewis

Jackie Lewis (s. 1. marraskuuta 1936 Stroud, Gloucestershire) on entinen brittiläinen Formula 1 -kuljettaja. Hän osallistui kymmeneen Formula 1 -osakilpailuun kausilla 1961–1962. Hän saavutti yhteensä kolme MM-pistettä ajamalla neljänneksi Italian GP:ssä 1961. Lewis ryhtyi lammasfarmariksi F1-uransa jälkeen. Luokka:Brittiläiset Formula 1 -kuljettajat Luokka:Vuonna 1936 syntyneet Luokka:Elävät henkilöt